માનવમિત્ર, ગુજરાત : મુખ્યમંત્રી વિજયભાઈ રૂપાણીએ સગૌરવ અને નતમસ્તકે સ્વીકાર્યુ હતું કે રાજ્ય સરકારની મહેનત સંતોનાં આશીર્વાદથી ઉજળી બની છે. રાજકોટ જિલ્લાનાં ગોંડલ તાલુકાનાં બાંદ્રા ગામે શ્રી ઉગારામદાદાની ૫૦ મી નિર્વાણ તિથિ નિમિત્તે યોજાયેલા કાર્યક્રમમાં મુખ્યમંત્રીએ સંતશ્રી ઉગારામે આજથી ૫૦-૬૦ વર્ષો પહેલાં આદરેલા સામાજિક સમરસતાનાં કાર્યોને આજે પણ સમયોચિત ગણાવ્યા હતા અને શ્રી ઉગારામદાદાએ ચીંધેલા રાહ પર પ્રવૃત થવા સમગ્ર ભક્તગણને અનુરોધ કર્યો હતો.